PÖÖRDEPUNKT Tõeline väärtus
Tervitusi kõigile! Tere tulemast meie saatesse.
Võiksite vaadata paljusid teisi saateid.
Suur aitäh, et otsustasite meie kasuks.
Jääge kindlasti saate lõpuni, sest meil on lõpus väike üllatus!
Oled kunagi mõelnud, kuidas sünnib gospellaul, mis jõuab edetabeli tippu?
Selline laul jääb väga lihtsalt meelde.
Erica Linney küsitles Marvin Sappi, kuidas sündis hitt nimega
Never Would Have Made It - Poleks iial hakkama saanud.
Suur tänu, dr Marvin Sapp Pöördepunkti saatesse tulemast.
Suur aitäh kutsumast.
Lugesin, et hakkasid gospelit laulma nelja-aastaselt.
Mis sind selle juurde tõmbas?
Kasvasin üles kirikus. Mind võib pidada "kirikulapseks".
Teadsingi ainult kirikumuusikat.
Nelja-aastaselt laulsin oma esimese soolo
ning 37 aastat hiljem olen ikka veel siin.
Mis sind gospelmuusika juures hoidis, miks sa teisi stiile ei laulnud?
10-aastaselt seadis ema mind valiku ette:
Marvin, sa kas laulad kirikus või maailmas, mõlemat teha ei saa.
Tegin siis otsuse, et tahan laulda gospelit.
Laulsin ka mittekristlikku muusikat, kuid see pole mulle südamelähedane.
Noorena gospelit lauldes kaldusid siiski elus teisele teele.
Mis oli sinu pöördepunkt, mis sind tagasi tõi?
Usun, et iga usklik, kui ta on enda vastu aus,
on kogenud neid kadunud poja või tütre hetki,
kus kaldud kõrvale eesmärgist tegemaks asju,
mida enda arvates ihaldad.
Mind pööras ringi see, et jõudsin põhja välja.
Täpselt nagu kadunud poeg.
Mõtlesin endas, et ma pole selline, see pole mu elu eesmärk
ega Jumala plaan mu jaoks.
Seadsin oma elu korda ja hakkasin Jumala tahet järgima.
Ülejäänu on näha.
1995. aastal helistatakse sulle riigi kuulsaimast gospelbändist
nimega Commissioned. - 1990. aastal!
Kuidas see oli? - See on naljakas lugu.
Reisisin evangelistina üle riigi, olin täisajaga teenimistöös.
Tulin koju ärkamiskoosolekutelt San Franciscost, Californiast.
Telefon helises ning võtsin vastu.
Mees rääkis: "Olen Fred Hammond ning Commissioned bändis avaneb koht."
Ütlesin: "Ära jama!" Arvasin, et see oli nali.
Aga helistasin talle tagasi ja nad pakkusid mulle selle koha.
Palvetasin selle pärast 6 kuud, sest iga idee pole Jumalast.
Tahtsin veenduda, et see läheb kokku mu elu eesmärgiga.
Poole aasta pärast kolisin Detroiti ja olen siin olnud 18 aastat.
Kuidas see sind isiklikult muutis?
See õpetas mulle väärtuslikke õppetunde:
kuidas olla abikaasa ja isa ja mida tähendab pühenduda perele.
Commissioned bändis õppisin, mida äris teha ja mida mitte teha.
Õppisin Fredilt ja teistelt väga väärtuslikke oskusi.
Võiksin võtta selle kõik ja panna oma muusikalisse entsüklopeediasse.
Hetkel oledki oma 7. sooloalbumi juures. Nimeks on Thirsty (Janune).
See album on üle aasta edetabelites olnud.
Miks just see CD nii populaarne on?
Arvan seetõttu, et meil kõigil on selliseid hetki elus olnud.
"Ilma selleta poleks hakkama saanud" oli esikohal olev singel 49 nädalat.
See on ikka veel Billboardi edetabelis. Nüüdseks juba 49 nädalat.
Seda kõigi žanrite hulgast? - Jah, kõigis žanrites 49 nädalat,
Gospeli edetabelis 42 nädalat.
Usun, et kõigil on selliseid hetki, hoolimata nende taustast.
Päästetud või mitte, me kõik võime leida end kohast,
kus mõistame, et saime hakkama vaid tänu Jumala abile.
Seetõttu läheb see laul neile hinge.
Mis on selle laulu saamislugu?
Täpselt 2 aastat tagasi suri mu isa.
Tol pühapäeval pärast ta matuseid tulin kirikusse ja plaanisin jutlustada.
Kõndisin harjumuspäraselt muusikaosa lõpus kantsli juurde.
Tol pühapäeval läksin ette ja hakkasin neid sõnu laulma.
Ilma sinuta poleks ma hakkama saanud vaid oleksin kaotanud aru.
Ma ei istunud maha ja kirjutanud. Hakkasin lihtsalt laulma.
Kogudus oli tõeliselt ja sügavalt liigutatud nii mehed, naised,
poisid kui tüdrukud.
Laulsin seda järgmisel teenistusel ja nägin selle mõju.
Viimased 2 aastat olen seda laulnud igal pool.
Kõik teavad seda laulu. Kuulen seda igast raadiojaamast.
Tahame seda ikka ja jälle kuulda, sest see puudutab meid isiklikult.
Mis on selle albumi eesmärk, mida see pakub kuulajatele?
Soovin, et kuulajad tunneksid, kuidas kogu nende tundeelu
saab puudutatud ja tervendatud.
Ühtlasi, et rahu saaks nende ellu räägitud sõnade läbi, mida laulame.
Tahan, et nad tunneksid, et nad võivad Jumalat tänada igal ajal.
Tahan, et nende janu kustutataks.
Lõpetuseks, kuidas oled sa ise stabiilsem ja võidukam
oma raskustes? Sain väärtuslikke õppetunde.
Õppisin, kes olen isiksusena. Hoolimata sellest, mis mu ellu tuleb,
kuna Jumal on mu allikas ja tugevus, saan hakkama iga olukorraga.
Kõige olulisem, mida õppisin - need on ühe hea sõbra sõnad:
selle tõttu, mida olen õppinud, võivad mu ülejäänud päevad
olla mu parimad päevad.
Ühe mehe tragöödia sai julgustuseks miljonitele üle maailma.
Teeme väikese pausi, kuid jääge meiega,
sest kuuleme kohe Aafrika iluduskuninganna mõtteid.
PÖÖRDEPUNKT
Kellel on janu, see tulgu minu juurde ja joogu!
Kes usub minusse nagu ütleb Kiri,
selle ihust voolavad elava vee jõed. Johannese 7:38
Enamik inimesi on pidanud taluma kriitikat oma välimuse suhtes,
mina samuti.
Võib-olla arvati, et su nina on suur,
jalad lühikesed, nahavärv liiga tume või hele.
Järgnev lugu räägib noorest Tansaania naisest,
kes nende arvamustega võitles. See, mida mõned pidasid veaks,
nägid teised kui tema suurimat aaret.
Siin on tema lugu.
Kui Tausi Likokola oma kodumaal Tansaanias lavalt maha astub,
on sajad teda tervitamas.
See väike imelik tüdruk, kes töötas kunagi pere restoranis,
on nüüd ajakirjade kaantel.
Algul ei tunnustatud Tansaanias tema andi.
Mu kodumaal olid teised arusaamad, pidid olema n-ö kobedam,
pidid olema teistsugune. Olin alati nii kõhn ja pikk.
Üritasin süüa nagu teised ja tahtsin olla vormikam.
Kui läksin Euroopasse, öeldi mulle, et võiksin modell olla.
Mul võttis kaua aega, et mõista, mis modellindus on.
Mu kodumaal on see uudne amet.
Tausi ebakindlus oma keha ja modellitöö suhtes asendus varsti
kindlusega, et on leidnud oma kutsumuse.
Mu esimene tööots oli kataloogiga, kes töötab n-ö arengumaades.
Teeme käsitööna riideid ja ehteid, siis turustame neid Euroopas
ja aitame sellega kohalikke inimesi.
Mõtlesin, et kuna sain raha, on nüüd kõik, aga nad tulid tagasi.
Pildid tulid head ja nad isegi kirjutasid mu taustast.
Tausil endalgi oli lugu. Ta ema suri, kui Tausi oli kolmene.
Vanaema kasvatas teda Tansaania väikelinnas.
Väiksest peale ärkas ta 4 hommikul, tõi vett ja avas pererestorani.
Siis käis ta kirikus- seda kõike enne päikesetõusu.
Tausi teadis, kuidas palvetada, kuid midagi oli puudu.
Ta teadis, et oli armastatud, kuid mitte omaksvõetud.
Alles 16-aastasena rääkis naaber mulle Jeesusest ja päästest.
Hakkasin tegelikult Piiblit lugema, et temaga vaielda.
Ta rääkis mulle patust. Mul olid väga head hinded koolis.
Arvasin, et olen tubli ja korralik tüdruk.
Siis keegi tuleb ja ütleb, et olen patune. Kuidas palun?
Alles siis hakkasin Piiblit mõistma.
Nägin, et Kristus suri minu eest, minu patu eest.
Tausi taasleitud usk oli oluline, kui ta lahkus ja läks Soome ülikooli.
Ta oli esimest korda elus üksi.
Soomes pead otsima kogudust, ma ei mõistnud ka soome keelt,
kuid palvetasin. Aasta hiljem Saksamaal
oli Tausil esimene fotosessioon.
Ta seisis oma veendumuste eest isegi kui need olid vastuolus tööga.
Moetööstuses pead lihtsalt riided seljast võtma, olin väga selle vastu.
Valisin väga, milliseid töid vastu võtsin.
Mu agentuur ütles: kui ütled, et ei saa seda ja teist teha,
siis moetööstuses ei saa niimoodi läbi lüüa.
Kuid mu usk aitas mind. Seadsin piirid enda ümber
ja pidin endalt küsima: kas suudan sellega elada?
Mida Jumala Sõna selle kohta ütleb?
Kui ma ei koge rahu südames, siis ma lihtsalt ei tee midagi.
Ta agentuur ennustas ta karjäärile lõppu.
Vastupidiselt sellele tõusis ta karjäär aga lendu.
Palve oli pidevaks sidemeks Jumalaga sellisel karmil alal.
Palvetasin kogu aeg, isegi enne lavale minekut
palvetasin lava taga.
Palvetasin, kui ei mõistnud, kui mulle pakuti uus töö.
Palvetasin kogu aeg, kas olin rõõmus või kurb.
Võin öelda, et ilma usuta ja selle toetuseta
oleksin alla andnud, nagu nägin kõiki teisi tegemas.
Paljud teised toetusid välimisele ilule ja tunnustusele.
Tausi toetus Jumala tingimusteta armastusele.
Jumala perekonnas olen vastuvõetud.
Mõnes kohas pole sa piisavalt sale, teises kohas jälle liiga sale.
Ühes kohas tahetakse afro-soengut, teises eelistatakse sirgeid juukseid.
Selles on nii palju stressi, kui kuulad, mida inimesed ütlevad.
Sa ei suudakski elada.
Mul on nüüd imeline rahu. Tänan Jumalat,
et ei pea seda rahu otsima.
Pärast 12 aastat modellitööd Tausi abiellus ja tal on 2 armsat last.
Ta reisib rahvusvaheliselt ja jagab Jumala ilunõuannet
teismelistele tüdrukutele seminaride ja jutu kaudu.
Vaatame Õpetussõnad 31. peatükki.
Vaatame, mis on maailma pilt ilust ja mis Jumal selle kohta ütleb ,
et ilu möödub.
Jumal on loonud sind imeilusaks ja unikaalseks omal viisil.
Ole selline, sa ei pea seda muutma ega saa olla keegi teine
kui vaid sina. Ela oma elu,
Jumal on sind loonud ilusaks. Vaata Tema peale
ja kõik saab korda. Inimesed valmistavad pettumust,
materiaalsed asjad samuti, kuid Jumal ei pane sind kunagi pettuma.
mitte kunagi, mitte iialgi.
Vahel on raske uskuda, kui inimesed ütlevad:
Jumal ei teinud viga, kui Ta su lõi.
Oled Tema looming.
Järgmine elumuutev lugu pärast väikest vaheaega.
Jää meiega.
PÖÖRDEPUNKT
"Sest nagu maa toob esile oma kasvud ja aed laseb võrsuda oma külvi
nõnda laseb ka Issand Jumal võrsuda õigust ja kiitust kõigi rahvaste ees."
Jesaja 61:11
Aastaid laulis nigeerlane Asu Ekiye kogu südamest,
et Jumala vägi liigutaks mägesid ja teeks imesid.
Ta laulud julgustasid paljusid uskuma võimatuid asju Jumalalt.
Kui väga Asu Ekiye ka ei uskunud, pidi ta leppima valusa tõsiasjaga.
Asu Ekiye on üks enim müüdud gospelartiste Nigeerias.
Tema unikaalne segu Aafrika traditsioonilisest muusikast
ja R&B-st on pakkunud rõõmu paljudele üle Aafrika ja kaugemalgi.
Asu esimest kahte albumit müüdi üle 10 miljoni eksemplari.
Ta ütleb, et kasutab oma muusikat kui vahendit Jumala kiitmiseks.
Paljud inimesed on ilma Jumalata. Kuulusin kunagi nende hulka.
Paljud pole enam seal. Nüüd oleme kohas,
kus saame Teda tunda.
Asuse muusika on pälvinud palju tunnustust kõikjal.
Kuid hoolimata kõigest tähelepanust oli Asuse elus ikka tühimik,
mida raha ja auavaldused ei täitnud.
Meil oli probleem. Kui abiellusime 11 aastat tagasi,
arvasime esimese aasta jooksul, et oleme veel noored
ja ootame lastega veel aasta. Kuid esimese aasta lõpus,
kui tahtsime lapsi saada, see ei õnnestunud.
Arvasime, et küll see laheneb ning hakkasime arstidelt abi otsima.
Tegime seda mõnda aega, kuid 2 aastat püsis olukord muutumatuna.
Kolmas aasta ja ikka lapsi polnud.
Olin meeleheitel. Kuigi käime kirikus, pastor julgustab meid
räägib meile usku ja lootust.
Koju minnes ja taas üksi olles
tunned pahatihti üksindust ilma lapseta.
Nutsin tihti, kuid abikaasa lohutas mind: "me ei tohi lootust kaotada."
Pärast 3 abieluaastat otsustasid Asu ja ta naine arstide poole pöörduda.
Õnnetuseks olid tulemused kurvad.
Kui vaatad sellele, mõtled: kas üldse on lootust?
Kas saan kunagi lapsi?
See oli väga raske me jaoks, kui 7 aasta jooksul polnud ikka lapsi,
soovitati katseklaasi viljastamist, kuid see ebaõnnestus.
Samuti ka teine. Püsisime lootuses,
kui naine jäi rasedaks aga pärast 4-5 kuud see katkes.
See oli kui igatsuste, soovide, raskuste ringtee.
Siiski lootsime endiselt Jumalale, mis tähendas palvet ja uskumist.
Kuude kaupa ei muutunud midagi.
Kõige raskem oli see, et lauldes tegin teisi rõõmsaks
ja tõstsin nende meeleolu, kuid jõudes koju nuttis naine,
sest meil polnud lapsi.
Kõigest hoolimata otsustas Asu ikka loota Jumalale.
Hakkasime tegema ususamme.
Läksin turule ja ostsin beebiriideid. Tõin need koju.
Abikaasa nägi riideid, võttis need ja palvetas: Jumal, me usume,
et annad meile lapsed, kes neid kannavad.
Ta võttis kümniselehe ja kirjutas esimese poja nime.
Olime otsustanud, et ta nimi on Marvellous (imeline).
Naine kirjutas Marvellous kaardile. Iga kord, kui maksime kümnist,
maksime ka Marvellousi eest.
Seitsme aasta möödudes oli olukord sama.
Ühel päeval tundis Kune end halvasti ja läks arsti juurde kontrolli.
Kui mulle öeldi, et olen rase, ei suutnud ma seda uskuda.
Olin nii rõõmus, tulin koju ja laulsin väljas.
Asu tuli koju ja ma rääkisin talle rasedusest.
Enne kui arugi saime, oli 9 kuud möödas.
Võtsin fotoaparaadi sünnitustuppa ja jäädvustasin selle,
mida olin 7 aastat oodanud. See oli imeline kogemus.
Kuid see pole veel kõik.
Aasta hiljem saime veel ühe poja.
Enne kui jõudsime harjuda sellega, et meil on 2 poega,
sündis ka kolmas poeg.
Asu kiidab nüüd Jumalat veelgi suurema innuga.
Tal pole kahtlustki, et Jumal tõesti hoolib
ja täidab nende vajadused, kes Tema peale loodavad.
Jumalas on kõik lahendused. Kui oled Kristuses,
kui teenid Jumalat, siis Jumal ei jäta sind.
Olgu sul usku Jumalasse. Ära kaota lootust.
Viivitusel on oma põhjus ja see ei tähenda eitavat vastust.
Jumal vastab ka sulle.
Tunnen Asu Ekiye't väga hästi. See lugu on tõsi.
Nagu ta naine ütles: viivitus ei tähenda eitavat vastust.
Seda on raske uskuda keset valu ja keegi teine ei mõista seda.
Kuid Jeesus andis oma elu sinu valu eest.
Ta valas oma vere sinu eest, kuigi sa ei tundnudki Teda veel.
Sina pead vaid selle vastu võtma ja Ta sisse kutsuma.
Asu ja teiste lood on mõeldud sulle julgustuseks,
et võiksid teha esimese sammu Jumala poole.
Tema juba tegi sammu sinu poole, nüüd on sinu kord.
Lihtsaim viis selleks on palve.
Palve on lihtsalt vestlus, nagu meie siin vestleme.
Sina räägid Jumalaga, Ta kuuleb ja vastab sulle.
Ta kuuleb sind enne, kui palvetad. Palvetame koos.
Isa Jumal, tänan, et suudad teha asju, mida keegi teine ei suuda,
mida arstid ei suuda või mu sõbrad või pere.
Palun Isa su abi selles olukorras, mis paistab võimatu,
kuid Sinu jaoks on võimalik.
Ma usun sinult muutust, usaldan Sind, et muutus tuleb
Jeesuse nimel. Aamen.
Kui oled olukorras, mis vajab taevalikku sekkumist,
siis võta meiega ühendust kodulehel www.TurningPointZone.com
Jääge meiega!
PÖÖRDEPUNKT
Kui nisuiva ei lange maasse ega sure, siis see jääb üksi,
aga kui see sureb, siis see kannab palju vilja.
Kes oma elu armastab, see kaotab selle,
ja kes oma elu vihkab selles maailmas,
see hoiab selle igaveseks eluks. Johannese 12:24-25
Loodame, et need lood on sind täna julgustanud.
Teenime suurt Jumalat, kes aitab sind õigel ajal.
Tahame kuulda imedest, mida Jumal su elus teeb.
Jaga neid kodulehel või Facebookis: Facebook/TurningPointZone.
Nüüd aga lubatud üllatus!
Lõpetame Riversongz bändi ja minuga ning ülistame ainsat Jumalat,
sest Ta on seda väärt.
Tõuse püsti! Tõsta käed! Sea end valmis!
Laulu nimi on "Hey ya". Järgmise korrani. Õnnistusi!
Kes tuli ja andis oma elu me eest, meid vabastama?
Jeesus Kristus, Jumala Poeg Kuningate Kuningas, Isandate Issand.
Keda ei suutnud surm, haud ja põrguväravad peatada?
Jeesus Kristus, Jumala Poeg Kuningate Kuningas, Isandate Issand.
Kes tõusis surnuist ja kellele kuulub kõik vägi?
Jeesus Kristus, Jumala Poeg Kuningate Kuningas, Isandate Issand.
Kes tuleb tagasi võitjana ja võtab kaasa oma pruudi?
Jeesus Kristus, Jumala Poeg Kuningate Kuningas, Isandate Issand.
Ta on tee, tõde ja elu Pole teist teed kui Jeesus Kristus.
Pole antud teist nime, mille ees nõtkub iga põlv.
Kes tuli ja andis oma elu me eest, meid vabastama?
Jeesus Kristus, Jumala Poeg Kuningate Kuningas, Isandate Issand.
Keda ei suutnud surm, haud ja põrguväravad peatada?
Jeesus Kristus, Jumala Poeg Kuningate Kuningas, Isandate Issand.
Kes tõusis surnuist võidukalt meie eest?
Jeesus Kristus, Jumala Poeg Kuningate Kuningas, Isandate Issand.
Kes tuleb tagasi võitjana ja võtab kaasa oma pruudi?
Jeesus Kristus, Jumala Poeg Kuningate Kuningas, Isandate Issand.
Ta on tee, tõde ja elu Pole teist teed kui Jeesus Kristus.
Pole antud teist nime, mille ees nõtkub iga põlv.
Tõlge: Riina Karik